stanford-oval/wikipedia huggingface dataset:
Louise Arbour
Opinnot

Arbour kävi high schoolin katolisessa vain naisille tarkoitetussa Collège Regina Assumptassa. Hän opiskeli sitten oikeustiedettä Montrealin yliopistossa ja valmistui vuonna 1970. Hän sai seuraavana vuonna luvan harjoittaa oikeutta Quebecin provinssissa ja vuonna 1977 Ontariossa.
Ura > Akateeminen ura ja oikeudellisen uran alku Kanadassa

Arbour työskenteli 1971–1972 Kanadan korkeimmassa oikeudessa toimineen Louis-Philippe Pigeonin avustajana ja vuonna 1972 Kanadan lakiuudistuskomission tutkijana. Hän aloitti vuonna 1974 Yorkin yliopiston Osgoode Hall Law Schoolin rikosasiain oikeudenkäyntimenettelyn luennoitsijana. Apulaisprofessori (”assistant professor”) hänestä tuli vuonna 1975 ja ”associate professor” 1977. Arbour työskenteli Yorkin yliopistossa vuoden 1987 loppuun asti. Viimeisenä vuotenaan siellä hän oli myös oikeustieteellisen apulaisdekaani.
Arbour oli vuosina 1985–1987 Canadian Civil Liberties Association varapuheenjohtaja. Järjestö pyrkii edistämään kansalaisvapauksia, ihmisoikeuksia ja demokraattisia vapauksia Kanadassa. Se toimii oikeussaleissa, oikeustieteellisissä komiteoissa sekä ruohonjuuritasolla. CCLA:n kautta Arbour vastusti muun muassa kiistellysti osaa Kanadan raiskauksen uhria suojaava lakia, joka estää uhrin seksuaalihistorian käyttämistä todisteena. Arbourin mukaan tämä saattaa johtaa syyttömien miesten tuomitsemiseen.
Arbour nimitettiin vuonna 1987 Ontarion korkeimman oikeuden tuomariksi ja vuonna 1990 Ontarion vetoomustuomioistuimeen. Hän oli vetoomustuomioistuimen ensimmäinen ranskankielinen tuomari. Vuosina 1995–1996 Arbour johti Kingstonin naistenvankilasta tehtyä tutkimusta.
Ura > YK:ssa ja Kanadan korkeimmassa oikeudessa

YK:n turvallisuusneuvosto valitsi Arbourin vuonna 1996 sekä Jugoslavia- että Ruanda-tuomioistuimen pääsyyttäjäksi. Hän sai tehtävässä kansainvälistä huomiota, ja hän kertoi pyrkivänsä luomaan tuomioistuimsesta ihmisoikeuksien täytäntöönpanovirastoa. Arbourin ansiosta Ruanda-tuomioistuimessa synty ensimmäinen kansanmurhatuomio sitten vuoden 1948 ja Jugoslavia-tuomioistuimessa Euroopan ensimmäinen istuvan valtiopäämiehen tuomio, kun Slobodan Miloševićin tapaus päätettiin.
Arbour hyväksyi vuonna 1999 Kanadan pääministerin Jean Chrétienin nimityksen ja otti vastaan paikan Kanadan korkeimmasta oikeudesta. Hän toimi viiden vuoden ajan korkeimmassa oikeudessa, ja kesäkuussa 2004 hän korvasi elokuussa 2003 kuolleen Sérgio Vieira de Mellon YK:n ihmisoikeusvaltuutettuna. Arbour oli tehtävässä yhden kauden eikä hakenut jatkokautta vuonna 2008. Kansainvälisen International Crisis Group -järjestön johdossa Arbour oli vuodet 2009–2014.
YK:n pääsihteeri António Guterres valitsi Arbourin vuonna 2017 kansainvälisen muutoliikkeen erityisedustajakseen.
Tunnustukset

Arbour on saanut useita tunnustuksia urastansa. Vuonna 2000 hänet palkittiin Neljän vapauden palkinnolla ja vuonna 2005 kansainvälisen oikeuden ja ihmisoikeuksien Thomas J. Dodd -palkinnolla. YK:n ihmisoikeuspalkinnon Arvour sai vuonna 2008 ja Euroopan neuvoston Pohjoinen–etelä-palkinnon vuonna 2010. Hänellä on noin 40 yliopiston kunniatohtorius, ja hän sai 2007 Kanadan korkeimman kunniamerkin Order of Canadan.
Aiheesta muualla

Kuvia tai muita tiedostoja aiheesta Louise Arbour Wikimedia Commonsissa
Louise Arbour ja Néstor Kirchner (2005).
Moottoriveneily kesäolympialaisissa 1908

Vuoden 1908 kesäolympialaisten moottoriveneily järjestettiin 28. – 29. elokuuta 1908 Southamptonissa, Yhdistyneessä kuningaskunnassa. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Tapahtumia oli kolme.
Moottoriveneily vuoden 1908 kesäolympialaisissa.
Mitalistit

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| Avoin A-luokka tulokset |   Emile Thubron (FRA) Camille |  ei jaettu |  ei jaettu  |  |
| B-luokka −60 ft (−18,3 m) tulokset |   Iso-Britannia CyrinusJohn Field-Richards Bernard Redwood Isaac Thomas Thornycroft |  ei jaettu |  ei jaettu  |  |
| C-luokka tulokset |   Iso-Britannia CyrinusJohn Field-Richards Bernard Redwood Isaac Thomas Thornycroft |  ei jaettu |  ei jaettu  |  |
  Lähde: Roque at the 1904 St. Louis Summer Games Sports Reference. Arkistoitu 6.11.2012. Viitattu 16.4.2017. (englanniksi)
Mitalitaulukko

| Moottoriveneilyn olympiamitalit> Sija | Moottoriveneilyn olympiamitalit> Maa | Moottoriveneilyn olympiamitalit> Kultaa | Moottoriveneilyn olympiamitalit> Hopeaa | Moottoriveneilyn olympiamitalit> Pronssia | Moottoriveneilyn olympiamitalit> Yhteensä |
| --- | --- | --- | --- | --- | --- |
| 1 |  Iso-Britannia | 2 | 0 | 0 | 2 |
| 2 |  Ranska | 1 | 0 | 0 | 1 |
| Yhteensä | Yhteensä | 3 | 0 | 0 | 3 |
Lähde: Motorboating Sports Reference. Viitattu 15.12.2016. (englanniksi)
Moottoritorpedovene Viima

Moottoritorpedovene Viima
Viima oli Suomen merivoimien vuosina 1942 - 44 ollut alun perin Neuvostoliiton laivaston G5-tyypin moottoritorpedovene TKA-64.
Rakenne

Aluksen runko oli alumiinista, jotta se olisi mahdollisimman kevyt. Aseena oli kaksi torpedoputkea, yksi Dektrajev-pikakivääri sekä savugeneraattori pakoputkissa. Moottoreina oli kaksi 1 000 hevosvoiman ja apukoneena 50 hevosvoiman bensiinimoottoria, joiden luotettavuus oli huono.
Palvelus Suomessa

Neuvostojoukkojen vetäytyessä syksyllä 1941 Koivistolta jäi saarelle toimintakunnoton moottoritorpedovene TKA-64. Suomen merivoimat otti aluksen kunnostettuna palvelukseen vuonna 1942 nimellä Viima
Alus osallistui sisaraluksineen viimeisen sotakesän taisteluihin. Sen koneet eivät kuitenkaan käynnistyneet saksalaisten noustua maihin Suursaareen 15. syyskuuta 1944, joten se jäi pois taistelusta. Alus sisaraluksineen luovutettiin syksyllä 1944 takaisin Neuvostoliitolle.
Monacon Grand Prix

|  Monacon Grand Prix  |
| --- | --- |

Rata:  Circuit de Monaco
Sijainti:  La Condamine ja Monte Carlo, Monaco
Ratatyyppi:  Katurata
Radan pituus:  3,337 km
Kilpailun pituus:  78 kierrosta, 260,286 km
Eniten voittoja
Kuljettajat:   Ayrton Senna (6) 
Tallit:  McLaren (15)
Viimeisin kilpailu (2024):
Voittaja:   Charles Leclerc   (Ferrari)
Voittoaika:  2:23.15,554
Toinen:   Oscar Piastri   (McLaren-Mercedes)
Kolmas:   Carlos Sainz   (Ferrari)
Paalupaikka
Kuljettaja:   Charles Leclerc   (Ferrari)
Paaluaika:  1.10,270
Nopein kierros
Kuljettaja:   Lewis Hamilton   (Mercedes)
Kierrosaika:  1.14,165 (kierroksella 63)
Monacon Grand Prix (ransk. Grand Prix automobile de Monaco) on perinteinen autokilpailu ja 1950-luvulta lähtien myös Formula 1 -sarjan osakilpailu, joka ajetaan Monacon kaduille tehdyllä katuradalla, Circuit de Monacolla.
Monacon Grand Prix on järjestetty vuodesta 1929 alkaen. Vuodesta 1955 lähtien se on ollut vuosittain osana Formula 1 -sarjaa. Kilpailuviikonloppu alkaa muista poiketen jo torstaisin, sillä perjantai on Monacossa perinteinen markkinapäivä.
Monacon Grand Prix’tä ajetaan La Condaminen ja Monte Carlon kaupunginosien kaduilla ja ahdas katurata onkin täynnä ylä- ja alamäkiä ja tiukkoja mutkia. Nämä seikat tekevätkin radasta ehkäpä vaativimman F1-kilparadan. Monella tapaa Monacoa pidetään vanhentuneena kilparatana, sillä kapeat kadut eivät anna mahdollisuutta ohituksiin. Tapahtuman historia ja spektaakkelimaisuus turvaavat kuitenkin sen tulevaisuuden pitkäksikin aikaa.
Monacon Grand Prix’n järjestää vuosittain Automobile Club de Monaco, joka on vastuussa myös Monte Carlon rallin ja Monacon ePrix’n järjestämisestä.
Aiheesta muualla

Kuvia tai muita tiedostoja aiheesta Monacon Grand Prix Wikimedia Commonsissa
Formula 1 -luokan Monacon Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Monaco (1950, 1955–2019, 2021–)
My Sister’s Crown

|  My Sister’s Crown |
| --- | --- |

Kappaleen tiedot
Esittäjä(t):  Vesna
Levy-yhtiö:  Universal Music Group
Kesto:  2:57
Tyylilaji:  pop
Julkaistu:  30. tammikuuta 2023
Säveltäjä(t):  Patricie Kaňok Fuxová Tanita Yankova Kateryna Vatchenko
Euroviisutiedot
Vuosi:  2023
Maa:  Tšekki
Kieli:  tšekki, englanti, ukraina, bulgaria
Sijoitus:  10.
Pisteet:  129
Sijoitus semifinaalissa:  4.
Pisteet semifinaalissa:  110
Sanat:  sanoitus
Video:  videolinkki
Aikajärjestys
 ◄ ”Lights Off” (2022) 
 ”Pedestal” (2024) ► 
My Sister’s Crown (suom. Siskoni kruunu) on tšekkiläisen yhtyeen Vesnan kappale, joka julkaistiin 30. tammikuuta 2023. Vesna osallistui kappaleella Tšekin euroviisukarsintaan ESCZ 2023 -kilpailuun. Täten yhtye edusti kappaleella Tšekkiä vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 129 pistettä ja sijoittui kymmenenneksi.
Lentopallon SM-liigakausi 1999–2000

Lentopallon miesten SM-liigassa 1999-2000 pelasi yksitoista joukkuetta. Edellisellä kaudella käyttöön otettua jaksopelijärjestelmää jatkettiin, mutta erävoittoon vaadittiin nyt 21 pistettä, kun se aiemmin oli ollut 25. Syötön koskeminen verkkoon ei ollut enää virhe. Liberopelaajan käyttäminen vastaanoton ja puolustuksen erikoimiehenä otettiin käyttöön.
Miesten sarjataulukko > Runkosarja

| sija | Joukkue | O | V | H | Vo Erät | Hä Erät | Eräpisteet | Pisteet |
| --- | --- | --- | --- | --- | --- | --- | --- | --- |
| 1 | KuPS-Volley | 20 | 17 | 3 | 74 | 19 | 1795–1503 | 34 |
| 2 | Salon Viesti-Trolley | 20 | 16 | 4 | 65 | 32 | 1773–1589 | 32 |
| 3 | Keski-Savon Pateri | 20 | 15 | 5 | 67 | 30 | 1746–1512 | 30 |
| 4 | Napapiirin Palloketut | 20 | 13 | 7 | 60 | 44 | 1778–1678 | 26 |
| 5 | Pielaveden Sampo | 20 | 12 | 8 | 59 | 43 | 1757–1641 | 24 |
| 6 | Vammalan Lentopallo | 20 | 8 | 12 | 42 | 59 | 1666–1791 | 16 |
| 7 | Raision Loimu | 20 | 8 | 12 | 40 | 56 | 1613–1701 | 16 |
| 8 | Tampereen Isku-Volley | 20 | 6 | 14 | 42 | 60 | 1642–1778 | 12 |
| 9 | Lentopalloseura Etta | 20 | 6 | 14 | 36 | 64 | 1606–1798 | 12 |
| 10 | Muuramen Lentopallo | 20 | 6 | 14 | 37 | 66 | 1669–1801 | 12 |
| 11 | East Volley | 20 | 3 | 17 | 25 | 72 | 1502–1755 |   6 |
Miesten sarjataulukko > Ylempi jatkosarja

| sija | Joukkue | O | V | H | Vo Erät | Hä Erät | Eräpisteet | Lähtöpisteet | Pisteet |
| --- | --- | --- | --- | --- | --- | --- | --- | --- | --- |
| 1 | KuPS-Volley | 5 | 4 | 1 | 17 | 8 | 455–397 | 5 | 13 |
| 2 | Salon Viesti-Trolley | 5 | 4 | 1 | 15 | 9 | 424–417 | 4 | 12 |
| 3 | Napapiirin Palloketut | 5 | 3 | 2 | 14 | 11 | 435–413 | 2 |   8 |
| 4 | Keski-Savon Pateri | 5 | 2 | 3 | 14 | 12 | 471–419 | 3 |   7 |
| 5 | Pielaveden Sampo | 5 | 2 | 3 | 13 | 14 | 435–451 | 1 |   5 |
| 6 | Vammalan Lentopallo | 5 | 0 | 5 | 1 | 20 | 308–431 | 0 |   0 |
Miesten sarjataulukko > Alempi jatkosarja

| sija | Joukkue | O | V | H | Vo Erät | Hä Erät | Eräpisteet | Lähtöpisteet | Pisteet |
| --- | --- | --- | --- | --- | --- | --- | --- | --- | --- |
| 7 | Raision Loimu | 4 | 3 | 1 | 14 | 8 | 383–345 | 4 | 10 |
| 8 | East Volley | 4 | 3 | 1 | 11 | 11 | 363–349 | 0 |   6 |
| 9 | Muuramen Lentopallo | 4 | 2 | 2 | 13 | 14 | 401–384 | 1 |   5 |
| 10 | Tampereen Isku-Volley | 4 | 1 | 3 | 11 | 10 | 347–351 | 3 |   5 |
| 11 | Lentopalloseura Etta | 4 | 1 | 3 | 9 | 15 | 343–408 | 2 |   4 |
kaksi parasta pudotuspeleihin. Muut otteluihin sijoista 9-11.
Miesten sarjataulukko > Pudotuspelit > Puolivälierät

| KuPS-Volley – East Volley  |
| --- | --- | --- | --- | --- |
| 28. helmikuuta | KuPS | East | 2–0 | 21-14 , 21-17 ; 21-19 , 21-13 |
| 1. maaliskuuta | East | KuPS | 0–2 | 17-21 , 15-21 ; 13-21 , 15-21 |
| 3. maaliskuuta | KuPS | East | 2–1 | 21-9 , 21-14 ; 15-21 , 21-9 , 2-7 ; 15-7 |
KuPS-Volley välieriin otteluvoitoin 3–0
| Salon Viesti-Trolley – Raision Loimu  |
| --- | --- | --- | --- | --- |
| 27. helmikuuta | Viesti | Loimu | 1–2 | 22-20 , 18-21 , 4-7 ; 21-17 , 21-15 ; 9-15 |
| 1. maaliskuuta | Loimu | Viesti | 0–2 | 21-19 , 15-21 , 13-15 ; 11-21 , 21-23 |
| 3. maaliskuuta | Viesti | Loimu | 1–2 | 17-21 , 18-21 ; 18-21 , 21-17 , 7-4 ; 12-15 |
| 5. maaliskuuta | Loimu | Viesti | 0–2 | 19-21 , 21-19 , 5-7 ; 18-21 , 15-21 |
| 8. maaliskuuta | Viesti | Loimu | 2–1 | 21-15 , 21-10 ; 14-21 , 14-21 ; 15-13 |
Salon Viesti-Trolley välieriin otteluvoitoin 3–2
| Napapiirin Palloketut – Vammalan Lentopallo  |
| --- | --- | --- | --- | --- |
| 27. helmikuuta | NaPa | VaLePa | 2–0 | 21-16 , 21-14 ; 21-15 , 21-17 |
| 1. maaliskuuta | VaLePa | NaPa | 0–2 | 12-21 , 10-21 ; 14-21 , 18-21 |
| 4. maaliskuuta | NaPa | VaLePa | 2–0 | 21-16 , 21-11 ; 21-15 , 21-14 |
Napapiirin Palloketut välieriin otteluvoitoin 3–0
| Keski-Savon Pateri – Pielaveden Sampo  |
| --- | --- | --- | --- | --- |
| 27. helmikuuta | Pateri | Sampo | 2–0 | 21-18 , 18-21 , 7-5 ; 21-17 , 21-19 |
| 1. maaliskuuta | Sampo | Pateri | 2–1 | 15-21 , 23-21 , 7-4 ; 16-21 , 16-21 ; 17-15 |
| 3. maaliskuuta | Pateri | Sampo | 2–0 | 21-18 , 22-20 ; 22-20 , 21-11 |
| 5. maaliskuuta | Sampo | Pateri | 1–2 | 17-21 , 21-19 , 10-8 ; 17-21 , 17-21 ; 8-15 |
Keski-Savon Pateri välieriin otteluvoitoin 3–1
Miesten sarjataulukko > Pudotuspelit > Välierät

| KuPS-Volley – Keski-Savon Pateri  |
| --- | --- | --- | --- | --- |
| 12. maaliskuuta | KuPS | Pateri | 2–1 | 23-21 , 23-21 ; 21-18 , 15-21 , 4-7  ; 15-9 |
| 15. maaliskuuta | Pateri | KuPS | 0–2 | 16-21 , 14-21 ; 21-15 , 16-21 , 4-7 |
| 16. maaliskuuta | KuPS | Pateri | 1–2 | 21-16 , 22-20 ; 13-21 , 19-21 ; 8-15 |
| 19. maaliskuuta | Pateri | KuPS | 2–1 | 13-21 , 18-21 ; 21-19 , 23-21 ; 15-11 |
| 22. maaliskuuta | KuPS | Pateri | 2–0 | 21-16 , 21-19 ; 21-11 , 21-17 |
KuPS-Volley loppuotteluun otteluvoitoin 3–2
| Salon Viesti-Trolley –  Napapiirin Palloketut |
| --- | --- | --- | --- | --- |
| 12. maaliskuuta | Viesti | NaPa | 0–2 | 18-21 , 21-19  , 4-7 ; 16-21 , 10-21 |
| 15. maaliskuuta | NaPa | Viesti | 2–0 | 21-18 , 21-17 ; 21-19 , 21-10 |
| 18. maaliskuuta | Viesti | NaPa | 0–2 | 15-21 , 16-21 ; 18-21 , 20-22 |
Napapiirin Palloketut loppuotteluun otteluvoitoin 3–0
Miesten sarjataulukko > Pudotuspelit > Loppuottelut

| KuPS-Volley – Napapiirin Palloketut  |
| --- | --- | --- | --- | --- |
| 26. maaliskuuta | KuPS | NaPa | 2–0 | 21-19 , 21-14 ; 21-16 , 21-17 |
| 29. maaliskuuta | NaPa | KuPS | 2–0 | 21-17 , 21-17 ; 18-21 , 21-12 , 7-5 |
| 1. huhtikuuta | KuPS | NaPa | 1–2 | 18-21 , 19-21 ; 16-21 , 21-17 , 7-4 ; 7-15 |
| 2. huhtikuuta | NaPa | KuPS | 1–2 | 21-19 , 21-13 ; 13-21 , 21-15 , 4-7 ; 13-15 |
| 5. huhtikuuta | KuPS | NaPa | 2–1 | 21-14 , 21-14 ; 15-21 , 21-17 , 2-7 ; 15-8 |
KuPS-Volley Suomen mestari otteluvoitoin 3–2
Mestarit: Tuukka Anttila, Miika Heikkinen, Saku Korhonen, Kardo Künnap,
Saku Määttä, Mika Pyrhönen, Aki Riihimäki, Jari Salokangas, Ilkka Sammelvuo, Timo Tolvanen. Valmentaja: Juha Zitting.
Miesten sarjataulukko > Pudotuspelit > Pronssiottelut

| Salon Viesti-Trolley –  Keski-Savon Pateri |
| --- | --- | --- | --- | --- |
| 24. maaliskuuta | Viesti | Pateri | 2–1 | 17-21 , 18-21 ; 22-20 , 23-21 ; 15-9 |
| 26. maaliskuuta | Pateri | Viesti | 2–0 | 21-18 , 21-23 , 7-5 ; 21-15 , 21-16 |
| 1. huhtikuuta | Viesti | Pateri | 0–2 | 14-21 , 21-16 , 4-7 ; 21-19 , 16-21 , 3-7 |
Keski-Savon Paterille SM-pronssia otteluvoitoin 2–1
Miesten sarjataulukko > Pudotuspelit > Sijat 9-11

| sija | Joukkue | O | V | H | Vo Erät | Hä Erät | Eräpisteet | Pisteet |
| --- | --- | --- | --- | --- | --- | --- | --- | --- |
| 9 | Muuramen Lentopallo | 4 | 2 | 2 | 11 | 9 | 333–320 | 4 |
| 10 | Tampereen Isku-Volley | 4 | 2 | 2 | 13 | 10 | 368–336 | 4 |
| 11 | Lentopalloseura Etta | 4 | 2 | 2 | 8 | 13 | 320–365 | 4 |
Miesten sarjataulukko > Liigakarsinta

Rocks, Helsinki nousi suoraan SM-liigaan.
| Korson Veto – Tampereen Isku-Volley  |
| --- | --- | --- | --- | --- |
| 7. huhtikuuta | KoVe | Isku | 0–2 | 21-19 , 19-21 , 5-7 ; 16-21 , 20-22 |
| 9. huhtikuuta | Isku | KoVe | 2–0 | 21-16 , 21-16 ; 21-16 , 21-9 |
Isku säilyi liigassa otteluvoitoin 2–0
Myös liigassa viimeiseksi sijoittunut Etta sai jatkaa liigassa.
Lumi (supertietokone)

| Lumi |
| --- | --- |
Valmistaja:  Hewlett Packard Enterprise
Tyyppi:  supertietokone
Suoritin:  AMD Epyc
Aiheesta muualla
Kotisivut
Lumi (engl. Large Unified Modern Infrastructure) on Kajaanissa CSC:n datakeskuksessa oleva supertietokone. Se otettiin käyttöön kesäkuussa 2022, jolloin siitä tuli Euroopan nopein ja maailman kolmanneksi nopein supertietokone.
Tietokoneen teoreettiseksi huipputehoksi arvioitiin aluksi yli 200 petaflopsia eli 200 · 1015 liukulukulaskutoimitusta sekunnissa. Myöhemmin tietokoneen teoreettiseksi huipputehoksi sanotaan yli 550 petaflopsia, joka ylittää RIKEN-instituutin Fugakun saavuttaman 415,5 petaflopsia. Tietokoneessa käytetään uutta tekniikkaa, mikä kasvatti sen suorituskykyä. Toukokuussa 2022 tietokone nousi supertietokoneiden TOP500-listan kolmannelle sijalle ja on Euroopan suurin ja nopein tietokone 151,9 petaflopsin High-Performance Linpack (HPL) -tuloksella. LUMI-G-osio tietokoneesta ei ollut vielä täysin asennettu tuloksen hetkellä. Koneen nopeus kasvoi kesän 2022 aikana kaksinkertaiseksi ja nousi täyteen tehoon syksyllä. Marraskuussa 2022 julkaistulla TOP500-listalla tietokone oli Euroopan nopein ja maailman kolmanneksi nopein. Vuoden 2023 marraskuussa se on Euroopan nopein ja maailman viidenneksi nopein. Tietokoneen pilottivaihe päättyi tammikuussa 2023.
Laitteen toimitti Hewlett Packard Enterprise, ja sen omistaa Euroopan unionin yhteisyritys EuroHPC. Konetta isännöi CSC.
Hanke

Lokakuussa 2020 kerrottiin eurooppalaisen EuroHPC-hankkeen rahoittaman tietokoneen hankinnan myöntämisestä Hewlett Packard Enterpriselle (HPE).
Tietokoneen kerrottiin aloittavan toimintansa vuoden 2021 aikana ja saavuttavan täyden kapasiteettinsa vuoden 2022 aikana. Viivästykset käyttöönotossa johtuvat globaaleista puolijohdeteollisuuden toimitusketjujen viiveistä. Ensimmäinen pilottivaihe päättyi vuoden 2021 lopussa, jota seurasi toisen vaiheen asennukset.
Lumi otettiin käyttöön virallisesti 13. kesäkuuta 2022. Sen elinkaari päättyy viimeistään vuonna 2027.
Rahoitus

EuroHPC:n budjetti vuosille 2019–2020 oli yli 960 miljoonaa euroa, josta yli 200 miljoonaa euroa on Lumi-tietokoneeseen. Itse tietokoneen osuus on 145 miljoonaa euroa. Osa rahoituksesta tulee EU:lta ja Lumi-konsortion maista, johon kuuluu kymmenen eurooppalaista valtiota (Belgia, Tšekki, Tanska, Viro, Suomi, Islanti, Norja, Puola, Ruotsi ja Sveitsi).
Ympäristövaikutukset

Järjestelmää käytetään täysin vesivoimalla tuotetulla sähköllä, ja hukkalämmön käytön myötä hiilijalanjälki on joko nollassa tai negatiivinen. Lumi-tietokoneen tuottama hukkalämpö muodostaa viidesosan Kajaanin kaukolämmöstä.
Laitteisto

Lumi perustuu Hewlett Packard Enterprisen Cray EX -supertietokoneeseen.
Tietokoneessa on noin 200 000 AMD Epyc -suoritinydintä, 32 teratavua RAM-muistia ja AMD Instinct -grafiikkaprosessoreita (MI250X). Epyc-suorittimet käyttävät Zen 3 -arkkitehtuuria ja ovat kytkettynä NUMA-arkkitehtuurilla.
Järjestelmä käyttää Ceph- ja Lustre-tiedostojärjestelmiä. Järjestelmässä on 30 petatavua salattua tallennustilaa, 7 petatavua Flash-muistia käyttävää nopeaa tallennustilaa lyhytaikaiseen talletukseen ja 80 petatavun tallennusjärjestelmä. Tietokone käyttää Cray Slingshot -kytkentäverkkoa. Järjestelmässä on OpenShift/Kubernetes-tuki mikropalveluille.
Osana järjestelmän kehitystä siirretään ohjelmakoodia Nvidian V100-prosessoreilta (CUDA) AMD:n prosessoreille (HIP, ROCm). Heterogeneous-Computing Interface for Portability (HIP) mahdollistaa saman ohjelmakoodin kääntämisen sekä AMD:n että Nvidian alustoille.
Järjestelmä koostuu osioista, joista LUMI-C sisältää vain Epyc-suorittimia sisältäviä solmuja ja LUMI-G sisältää grafiikkasuorittimia. LUMI-F sisältää Flash-tallennustilaa, LUMI-O ja LUMI-P muuta tallennustilaa. LUMI-K on säiliöpalvelu pilvipalvelulle ja LUMI-D tietojen analysointiin. Marraskuussa 2022 koneeseen asennettiin viiden kubitin kvanttilaskentaan käytettävä apusuoritin ("kvanttikiihdytin") Helmi.
Kone sijaitsee entisen paperitehtaan halliin rakennetussa konesalissa. Konesalia ympäröi alumiinikomposiitista rakennettu valkoinen, valaistu suojakuori, jonka muoto symboloi lumikinosta. Kuorta käytetään koneen markkinoinnissa.
Naamiohyyppä

| Naamiohyyppä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Hyypät Vanellus
Laji::  miles
Kaksiosainen nimi
 Vanellus miles  (Boddaert, 1783) 
Katso myös
   Naamiohyyppä Wikispeciesissä   Naamiohyyppä Commonsissa 
Infobox OKNimi-testi OKIUCN-testi OK: 
Naamiohyyppä (Vanellus miles) on oseanialainen kahlaaja. Sen elinympäristö ulottuu Papua-Uuden-Guinean koillis- ja eteläosista Pohjois-Australian Arusaarelle (nimialalaji miles), sekä Australian itä- ja kaakkoisosiin, Tasmaniaan ja Uuteen-Seelantiin (alalaji novaehollandiae). Lajin holotyypin kuvaili Pieter Boddaert Australiasta 1783.
Naamiohyyppä lennossa
Mobiilipeli

Alustat
kolikkopeli
pelikonsoli
käsikonsoli
mobiilipeli
tietokonepeli
verkkopeli
Lajityypit
kasuaalipeli
roolipeli
seikkailu
toiminta
toimintaseikkailu
simulaatio
strategia
urheilu
Historia
kolikkopelien kulta-aika
vuoden 1983 videopelilama
Atarin videopelihautajaiset
Aiheet
videopelien vaikutustutkimus
videopelikulttuuri
videopelikeräily
videopelien säilöminen
videopelilokalisointi
videopelimusiikki
videopeliteollisuus
elektroninen urheilu
Lisää aiheita
Videopelien teemasivuilla
Mobiilipelien suosio on kasvanut älypuhelimien yleistymisen myötä.
Mobiilipeli on digitaalinen peli, jota pelataan matkapuhelimella, älypuhelimella tai tablet-laitteella. Mobiilipelejä on julkaistu myös kämmentietokoneille (PDA) sekä älykelloille. Mobiilipeleihin eivät sisälly käsikonsoleilla kuten Nintendo DS:llä tai PlayStation Portablella pelattavat pelit.
Nykyään mobiilipelit ladataan suosituimpien älypuhelinvalmistajien Android- ja iOS-käyttöjärjestelmien sovelluskaupasta. Alustoilla on tyypilliset ensisijaiset kauppapaikkansa, jotka ovat Android-alustalla Google Play ja Applen iOS-alustalla App Store. Suuri osa mobiilipeleistä on ladattavissa ilmaiseksi. Vuoden 2014 tutkimuksen mukaan jopa 66 prosenttia Android- ja iOS-ilmaispelien lataajista lopetti pelin pelaamisen vuorokauden sisällä pelin lataamisesta.
Suosittuja mobiilipelisarjoja ovat muun muassa suomalaisen Rovio Entertainmentin Angry Birds sekä suomalaisen Supercellin Clash of Clans ja Clash Royale.
Mobiilipelaamisesta on tulossa yhä suositumpi tapa rahapelaamiselle. Uhkapelaaminen mobiililaitteilla on nopeasti kasvava osa mobiilipelaamisen markkinoilla, ja arvioitu keskimääräinen vuotuinen kasvu (CAGR) on 7 prosenttia vuosina 2017 – 2023. Mobiilipelien suosio on saanut online-kasinot ja vedonvälittäjät yhä kiinnostuneemmiksi kehittämään mobiilisovelluksia.